Rareș Bogdan: Acolo unde sunt liberali la conducerea județelor curge lapte și miere. Unde sunt socialiști, situația e diferită
Prim-vicepreședintele PNL Rareș Bogdan a declarat marți, la Buzău, că acolo unde sunt liberali la conducerea județelor curge lapte și miere iar acolo unde sunt socialiști, situația e diferită, cu câteva excepții. El le-a transmis liberalilor buzoieni să vorbească în fiecare casă, în fiecare loc, în fiecare piață, în fiecare târg, cafenea și la fiecare ieșire publică despre domnul general Nicolae Ciucă și să îi convingă pe buzoieni de ce președintele PNL este opțiunea cea mai bună pentru a conduce România.